text: Zombierne kommer!
  13 april 2018 kl. 13.02
  Fredag den 13. indtager zombier, kannibaler og psykopatiske dødsfanger fængslet i Horsens.
  Alle forberedelserne er klar, inden Fængslet i Horsens bliver indtaget af udøde, menneskespisende og blodtørstige fanger.
  Fængslet har i samarbejde med virksomheden Dystopia lavet Fængslet om til et stort horror-event, og noget tyder på, at det gamle fængsel egner sig meget godt til gys.
  - Vi havde generalprøver i lørdags, og vi havde folk, der måtte forlade prøven, fordi det blev for uhyggeligt. Det har vi prøvet før under selve eventet, men aldrig til prøverne, siger kommunikationsansvarlig i Dystopia Per Stærk.
  
  